Lav et referat af nedenstående tekst:

Tekst:
Julefrokosttiden er over os, og mange skal traditionen tro nyde godt af julemad, vin og snaps til diverse arrangementer og samlinger. Flere specialbutikker oplever på trods af den nuværende inflation, at man er godt med i forhold til mad ud af huset til både jule- og nytårsarrangementer. Et marked, der har været begrænset i de seneste to år på grund af coronarestriktioner, som betød, at mange julefrokoster blev aflyst. Dog kan det nuværende billede dog hurtigt se anderledes ud for specialbutikkerne, der frygter for fremtiden og det kommende år. Mærker inflationen Hos Slagter Stiller i Aalborg er der gang i biksen, og i weekenden havde man meget travlt. - Mandag har vi også måttet lukke for bestillinger, fordi vi har så meget. Så det går egentlig okay. Dog bestiller flere almindelig buffet frem for den traditionelle julebuffet, fortæller ejer Thomas Korup Nielsen. Kigger man på december er slagterbutikken en smule efter den sædvanlige omsætning, men på årsbasis er man langt foran. Dog spekulerer slagteren i, om samfundets generelle prisstigninger burde have haft en forøget effekt. - Der er jo prisstigninger inde over, så jeg ved ikke, om det burde have været højere i og med tingene er blevet dyrere. Min klare fornemmelse er, at folk passer lidt på, og at der ikke er så mange små, private arrangementer, fortæller Thomas Korup Nielsen, der også tror coronapandemien har haft en betydning. Frygter for fremtiden Formand for Danske Slagtermestre og formand for Fødevarer Danmark, Leif Wilson Laustsen, ser også et generelt positivt billede af den nuværende situation. - Der er travlhed i branchen, og der er nok at se til. Både bestillinger af julefrokost og nytårsmenuer er bedre end forrige år, fortæller han. Dog skal formanden ikke se meget mere end en måned frem, før han pludselig begynder at frygte for specialbutikkernes fremtid. - Jeg frygter januar og februar, når man hører om, hvordan folk skal spare og skrabe flere tusinde kroner ekstra sammen om måneden, forklarer Leif Wilson Laustsen. - Generelt er januar og februar jo nogle sløve måneder, så vi frygter jo, at der vil være endnu mere stille end sædvanligt, fortæller Thomas Korup Nielsen, der dog vælger at være positiv og klø på. Butikkerne hårdt ramt Gennem efteråret har flere specialbutikker som bagere og slagtere måttet dreje nøglen om, som en konsekvens af energikrisen, og det har sat sine spor. - Slagterne har landet over mistet 12 butikker. Vi er dog lykkedes med at genåbne tre af dem. Bagerne har jo været et blodbad, og det gør rigtig ondt, fortæller Leif Wilson Laustsen. - Det har været rigtig hårdt for de små specialbutikker med de her el- og varmeregninger, konstaterer Thomas Korup Nielsen også. Slagteren i Aalborg håber derfor også, at folk vil blive ved med at støtte op omkring de små lokale butikker.

Referat:
Slagterne glæder sig over igen at kunne levere mad til julefrokoster, men frygter at januar og februar bliver stille.